Žalman Brothers Band

Žalman Brothers Band je slovenská blues rocková hudobná skupina hlásiaca sa k južanskému rocku. Založil ju Peter Žalman, pôvodne basgitarista skupiny Hartus, v Bratislave v roku 2001. V zostave stabilne pôsobia aj gitarista a spevák Martin Výboch, gitarista Martin Varga a bubeník Erik Kriššák.

História 
V roku 2001 sa Peter Žalman rozhodol založiť skupinu Žalman Brothers Band, pričom zostava sa vykryštalizovala po vystúpení na bratislavskom festivale Livin’Blues do podoby Peter Žalman (basa), Erik Kriššák (bicie), Silvester Sališ (gitara, spev) a Martin Výboch (gitara, spev). V roku 2002, po nahratí eponymného dema v domácom štúdiu u Kroka, nahrádza Sališa gitarista Martin Varga. V roku 2003 skupina nahráva, opäť u Kroka, deväťskladbový demo album Track 1. Následne sa zúčastnila nahrávania koncertného sampleru Slovenskej bluesovej spoločnosti – Slovenská bluesrocková spoločnosť no.4.  Skupina sa nasledujúce roky venovala aktívnemu koncertovaniu a v roku 2010 nahrala koncertný album Live in Stará Pekárna, ktorá obsahuje záznam vystúpenia zo dňa 12.mája 2010 z klubu Stará Pekárna v Brne. V roku 2012 začala skupina pripravovať nové skladby.

Nahrávky 
 Žalman Brothers Band, demo ,2002
 Track 1, demo, 2003
 Blues rocková spoločnosť no.4, sampler, 2003
 Live in Stará Pekárna, koncertný album, 2010
 Som, kto som, 2015

Odkazy 
 Oficiálna stránka skupiny Žalman Brothers Band
 Žalman Brothers Band na facebooku
 Žalman Brothers Band na bandzone.cz

Slovenské rockové hudobné skupiny
Hudobné skupiny z 2001
Južanskorockové hudobné skupiny